Document ID: /roh_data/filtered/fineweb-2-filterrobots_roh.jsonl.gz/66361

Fonds Landschaft Schweiz (FLS) Fonds Suisse pour le Paysage (FSP) Fondo Svizzero per il Paesaggio (FSP) Fond Svizzer per la Cuntrada (FSC)
19./20.10.2020, Lausanne
Il FSC al 2. Congress svizzer da la cuntrada
Il FSC tutga tar las 15 instituziuns ed organisaziuns purtadras dal 2. Congress svizzer da la cuntrada. Quel duai avair lieu ils 19 e 20 d'october 2020 a Losanna, per part parallelamain, per part cuminaivlamain cun l'event da giubileum internaziunal da 20 onns da la Convenziun europeica da la cuntrada.
Cura che nus avain tramess il bulletin dal FSC nr. 57 n'eri pervi da las restricziuns en connex cun la pandemia da corona anc betg dal tuttafatg cler, sche e sut tge cundiziuns ch'il congress da la cuntrada po avair lieu. Las preparativas progredeschan però ed il comité d'organisaziun decida definitivamain il settember. Eventualmain è il program online – e sin la website dal congress duai lura era dar la pussaivladad da s'annunziar: www.landschaftskongress.ch
Cun tge contribuziuns ch'il FSC po esser preschent en il program vegn communitgà sin la website dal FSC: Events
Previsiblamain vegn il FSC ed in project ch'el promova ad esser integrads en in'excursiun en il Parc de Sauvabelin che la citad da Losanna organisescha. Avert è anc sche las ulteriuras propostas dal FSC menziunadas en il bulletin fan part dal program da la «plazza da martgà» dal congress.